DA Den Europæiske Unions Tidende C 324/1

BERETNING OM DE FINANSIELLE AKTIVITETER I 2016

Sektion II — Det Europæiske Råd og Rådet

(2017/C 324/01)

INDHOLDSFORTEGNELSE

1. INDLEDNING 2

2. MÅLSÆTNINGER OG BUDGET FOR REGNSKABSÅRET 2016 2

2.1. De vigtigste finansielle målsætninger 2

2.2. Opstilling af Det Europæiske Råds og Rådets budget for 2016 2

2.2.1. Generel indstilling 2

2.2.2. Budgettet for 2016 3

2.2.3. Budgettet for 2016 og de finansielle overslag for udgiftsområde 5 i EU's budget 3

3. SAMLET OVERSIGT OVER GENNEMFØRELSEN AF BUDGETTET I 2016 5

3.1. Det Europæiske Råds og Rådets aktiviteter og målsætninger i 2016 5

3.1.1. Møder 5

3.1.2. Lovgivningsmæssige aktiviteter 5

3.1.3. Administrativ modernisering 6

3.1.4. Opfyldelse af målsætninger i 2016 6

3.2. Indtægter 7

3.3. Udgifter i 2016 8

3.3.1. Budgetændringer i 2016 8

3.3.2. Oversigt over budgetgennemførelsen i 2007-2016 10

3.3.3. Gennemførelse af bevillingerne, opdelt på kategorier, i 2016 11

3.4. Fremførte bevillinger 13

3.4.1. Bevillinger fremført automatisk fra 2015 til 2016 13

3.4.2. Bevillinger fremført fra 2016 til 2017 14

3.4.3. Bevillinger fremført iht. afgørelse fra 2015 til 2016 16

3.5. Formålsbestemte indtægter 16

3.5.1. Formålsbestemte indtægter akkumuleret inden 2016 16

3.5.2. Formålsbestemte indtægter akkumuleret i 2016 17

1. INDLEDNING

I medfør af artikel 142 i finansforordningen (FF) (1) udgør dette dokument en beretning om den budgetmæssige og økonomiske forvaltning af sektion II i EU's budget (Det Europæiske Råd og Rådet) for regnskabsåret 2016.

Denne beretning er baseret på det foreløbige årsregnskab for 2016, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Kapitel 2 i denne beretning indeholder et sammendrag af de rammer, der blev opstillet for regnskabsåret 2016. I kapitel 3 gives en samlet oversigt over gennemførelsen af de budgetbevillinger, der stod til rådighed i 2016.

Gennemførelsen af 2016-budgettet opdelt på budgetposter fremgår af bilaget.

2. MÅLSÆTNINGER OG BUDGET FOR REGNSKABSÅRET 2016

2.1. De vigtigste finansielle målsætninger

De vigtigste finansielle målsætninger for Generalsekretariatet for Rådet i 2016 var:

— at sikre fortsat støtte til formanden for Det Europæiske Råd og Rådet gennem en effektiv udnyttelse af finansielle ressourcer

— at fortsætte den administrative moderniseringsproces med det formål at forbedre organisationsstrukturen og en korrekt udnyttelse af ressourcerne

— at fortsætte med at finansiere opførelsen af Europabygningen, hvis foreløbige overtagelse fandt sted den 30. juni 2016.

2.2. Opstilling af Det Europæiske Råds og Rådets budget for 2016

2.2.1. Generel indstilling

Opstillingen af 2016-budgettet for Det Europæiske Råd og Rådet (i det følgende benævnt ERR) byggede på det generelle mål om nominelt ikke at overskride det samlede niveau for 2015-budgettet for alle ikkelønmæssige udgifter.

Der er kompenseret for stigninger i tilknytning til vedtægts- eller kontraktmæssige forpligtelser eller på områder, der vurderes at være af afgørende betydning for et velfungerende GSR, ved at prioritere og omprogrammere visse projekter, idet der tages hensyn til budgetgennemførelsen i de seneste år.

Hvad angår stillingsfortegnelsen fortsatte GSR med at strømline organisationen ved at gennemføre følgende foranstaltninger:

— nedskære antallet af stillinger i stillingsfortegnelsen med 32 i overensstemmelse med Kommissionens forslag om at nedskære personaleantallet med 5 % over fem år (fjerde år)

— omdanne 1 AST 10-stilling, 1 AST 5-stilling og 1 AST 3-stilling til 3 AD 10-stillinger for at imødekomme formanden for Det Europæiske Råds behov

— omdanne 10 AST 5-stillinger til 10 AD 5-stillinger (fortsættelse af den administrative modernisering)

— omdanne 35 AST 1-stillinger til 35 SC 1-stillinger.

2.2.2. Budgettet for 2016

Budgetmyndigheden fastsatte ERR's samlede budget for 2016 til 545,1 mio. EUR. Det svarer til en stigning på 3,3 mio. EUR (+0,6 %) i forhold til 2015.

Antallet af stillinger i stillingsfortegnelsen for 2016 for ERR var på i alt 3 040.

Skema 1 giver en oversigt over budgettet for 2016 opdelt på forskellige kategorier. I betragtning af den anslåede inflation på 1,3 % for 2016 blev ERR's budget reelt reduceret med 0,7 %.

Skema 1

ERR's budget for 2016 sammenholdt med 2015 (opdelt på kategorier)

(EUR) Kategori Budget for 2015 Budget for 2016 Ændring 2016/2015 1 2 3 = 2/1 Stillingsfortegnelse 297 827 000 299 452 000 0,5 % Andre udgifter vedrørende ansatte 23 941 000 23 850 000 -0,4 % Ejendomme (undtagen erhvervelser) 51 207 500 54 768 000 7,0 % Databehandling 38 488 000 40 300 000 4,7 % Inventar 2 664 000 1 016 000 -61,9 % Teknisk materiel 3 401 000 4 034 000 18,6 % Transport 1 868 000 854 000 -54,3 % Rejseudgifter, der afholdes af delegationerne 17 802 000 17 802 000 0,0 % Udgifter til tolkning 83 900 000 82 739 000 -1,4 % Møder og konferencer 7 638 000 6 483 000 -15,1 % Information 8 847 000 8 251 000 -6,7 % Diverse 2 208 000 2 505 000 13,5 % Reserve 1 000 000 2 000 000 100,0 % I alt (ekskl. erhvervelser) 540 791 500 544 054 000 0,6 % Ejendomserhvervelse 1 000 000 1 000 000 0,0 % Tilsammen 541 791 500 545 054 000 0,6 %

2.2.3. Budgettet for 2016 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for ERR i 2009-2016. ERR's andel af udgiftsområde 5 i de flerårige finansielle overslag er faldet fra 7,9 % i 2009 til 5,7 % i 2016.

Skema 2

Udviklingen i EU's budget, sektion II (Det Europæiske Råd og Rådet), for udgiftsområde 5 i de finansielle overslag for 2009-2016

(Beløb i løbende priser) 2009 (2) 2010 2011 2012 2013 2014 2015 2016 Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Udgiftsområde 5 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % ERR 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % ERR's andel af udgiftsområde 5 7,9 % 8,0 % 6,9 % 6,2 % 5,8 % 6,4 % 6,3 % 5,7 %

Reduktionen i 2011 skyldes hovedsagelig overførslen af ressourcer til EU-Udenrigstjenesten, mens nedgangen i 2012 og 2014 vedrører en reduktion af bevillingerne til visse aktiviteter set på baggrund af tidligere års gennemførelse og reelle behov.

3. SAMLET OVERSIGT OVER GENNEMFØRELSEN AF BUDGETTET I 2016

3.1. Det Europæiske Råds og Rådets aktiviteter og målsætninger i 2016

GSR giver inden for rammerne af beretningen om de finansielle aktiviteter oplysninger om sine vigtigste aktiviteter, som er relevante ud fra et finansielt synspunkt, og som beskriver Det Europæiske Råds og Rådets funktion i løbet af regnskabsåret. Det fremhæver også årets vigtigste resultater.

3.1.1. Møder

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet mellem 2007 og 2016.

Ud over de 3 759»institutionelle« møder har GSR i 2016 tilrettelagt yderligere 2 034 møder (f.eks. seminarer, informationsmøder, briefinger og møder med tredjelande).

Skema 3

Udvikling i antallet af møder 2007-2016

2007 2008 2009 2010 2011 2012 2013 2014 2015 2016 Topmøder 3 5 7 7 9 7 6 9 12 9 Rådssamlinger 68 81 74 86 85 77 74 81 81 75 Corepermøder 106 144 140 122 135 140 140 135 138 109 Arbejdsgruppemøder 4 183 4 480 4 272 4 127 4 373 4 480 4 164 4 016 3 471 3 569 I alt 4 360 4 710 4 493 4 342 4 602 4 704 4 384 4 241 3 702 3 762 Andre møder 1 735 2 051 2 021 1 996 2 075 2 189 2 027 2 189 2 271 2 034 Tilsammen 6 095 6 761 6 514 6 338 6 677 6 893 6 411 6 430 5 973 5 796

Året 2016 har været præget af forskellige kriser og især af terrorangrebene i Belgien, Frankrig og Tyskland, af resultatet af den britiske folkeafstemning i juni og endelig af en yderligere forværring af migrations- og flygtningekrisen.

Det samlede antal møder, som GSR tilrettelagde, er faldet med 3 % (177) i forhold til 2015. Forklaringen findes primært i en lavere lovgivningsaktivitet som følge af det forenklingsprogram, som Europa-Kommissionen har iværksat.

Endvidere var GSR den 5. oktober 2016 vært for konferencen om Afghanistan i Bruxelles. Den samlede 75 lande og 26 internationale organisationer for at drøfte deres samarbejde om at opnå Afghanistans self-reliance i omstillingstiåret (2015-2024). Tilrettelæggelsen af begivenheden, der krævede betydelige sikkerhedsmæssige og logistiske ressourcer samt en vigtig diplomatisk indsats, blev gennemført sammen med Tjenesten for EU's Optræden Udadtil.

Desuden fandt den foreløbige overtagelse af Europabygningen sted den 30. juni 2016. De første møder blev holdt i den nye bygning i november 2016.

3.1.2. Lovgivningsmæssige aktiviteter

En anden kvantitativ aktivitetsindikator er antallet af retsakter, der er blevet offentliggjort i Den Europæiske Unions Tidende (EUT) (skema 4). I 2016 blev der offentliggjort 1 259 retsakter i EUT. Det skal bemærkes, at offentliggørelsen af retsakterne i EUT er sidste trin i lovgivningsprocessen.

Skema 4

Udviklingen i antallet af retsakter i 2007-2016

2007 2008 2009 2010 2011 2012 2013 2014 2015 2016 Retsakter offentliggjort i EUT 1 000 1 274 829 825 986 958 1 132 1 437 1 412 1 259

Europa-Kommissionens forenklingsprogram på lovgivningsområdet er endnu ikke kommet til udtryk i et væsentligt fald i antallet af retsakter. Faktisk vil effekten vise sig med forsinkelse på grund af lovgivningsprocedurernes længde.

3.1.3. Administrativ modernisering

I 2016 fortsatte GSR med at forbedre organisationens kvalitet og effektivitet.

I januar 2016 iværksatte generalsekretæren en proces med overvejelser om modernisering af GSR's administration. Processen omfatter fem taskforcer, drøftelser mellem generalsekretæren og generaldirektørerne samt møder med personalet og Personaleudvalget. Som følge heraf blev handlingsplanen for et mere dynamisk, fleksibelt og kollaborativt GSR offentliggjort i september 2016, og den identificerer 5 prioriteter for GSR:

— en effektiv administration for formanden for Det Europæiske Råd og Det Europæiske Råd

— bedre og mere konsekvent støtte til Rådet og dets formandskaber

— forbedret intern og ekstern kommunikation og information

— investering i mennesker og forvaltning og

— udnyttelse af teknologi til at forbedre GSR's arbejdsmetoder.

Desuden blev 2016 året for nye landvindinger inden for GSR's miljøpolitikker. Siden den 25. januar 2016 har tre af GSR's bygninger — Justus Lipsius, Lex og vuggestuen — været EMAS (3)-registreret af miljøforvaltningen i Bruxelles (IBGE).

3.1.4. Opfyldelse af målsætninger i 2016

Opfyldelsen af de målsætninger, som var opstillet for regnskabsåret 2016, kan sammenfattes således:

— Stillingsfortegnelse I 2016 rekrutterede GSR 193 personer (169 fastansatte tjenestemænd og 24 midlertidigt ansatte). I løbet af året forlod 178 ansatte (138 fastansatte og 40 midlertidigt ansatte) tjenesten, hvilket resulterede i en nettoforhøjelse på 15 besatte stillinger i ERR's stillingsfortegnelse. Stillingsfortegnelsen blev beskåret med 32 i forbindelse med nedskæringen af personaleantallet med 5 % over fem år.

— Økonomisk forvaltning GSR fortsatte i 2016 med yderligere at forbedre sin økonomiske forvaltning og sine økonomiske resultater. Der er blevet iværksat flere nye værktøjer og rapporter for at lette databehandlingen og øge synligheden og kommunikationen mellem GSR's finansielle tjenester. I 2016 blev der gennemført flere tiltag for at udvikle institutionens finansielle styring, f.eks.: — forbedring af kvaliteten af oplysningerne i den flerårige aktivitets- og budgetplanlægning (»MABP«) — gennemgang af Projektevalueringsudvalgets (»CEP's«) funktion, som førte til en ny afgørelse om forenkling af CEP's rammer — styrkelse af lovligheden af udbudsproceduren — gennemgang og vedtagelse af chartre, der nøje beskriver de finansielle aktørers opgaver, rettigheder og forpligtelser. I forbindelse med forbedringen af de europæiske virksomheders likviditet var den gennemsnitlige betalingstid for fakturaer i GSR i 2016 22 dage, idet den maksimale tidsgrænse er 30 dage (Europa-Parlamentets og Rådets direktiv 2011/7/EU (4)).

— Ejendomspolitik Projektet med henblik på at renovere Résidence Palace og omdanne det til sæde for Det Europæiske Råd (Europabygningen) blev videreført i 2016. Den foreløbige overtagelse af bygningen fandt sted den 30. juni 2016, og flytningen af delegationer og af en del af GSR's tjenestegrene er planlagt til begyndelsen af 2017.

3.2. Indtægter

Skema 5 giver en oversigt over det samlede resultat af forvaltningen af indtægter i 2016. Udtrykket »Erhvervede rettigheder 2015« henviser til indtægtsordrer, der blev udstedt i 2015, men for hvilke inddrivelsen først fandt sted i 2016. Udtrykket »Erhvervede rettigheder 2016« svarer derimod til inddrivelser, der blev iværksat i 2016.

Skema 5

Oversigt over indtægtsforvaltningen i 2016-budgettet

(EUR) Kapitel Erhvervede rettigheder 2015 Inddrevne indtægter fra 2015 Erhvervede rettigheder 2016 Inddrevne indtægter fra 2016 I alt erhvervede rettigheder 2015+2016 I alt inddrevet 2015+2016 Til inddrivelse i 2017 1 2 3 4 5 = 1 + 3 6 = 2 + 4 7 = 5 – 6 4 0 Fradrag i vederlag til personalet 0 0 28 357 553 28 357 553 28 357 553 28 357 553 0 4 1 Bidrag til pensionsordningen 390 995 64 771 24 705 607 24 703 660 25 096 602 24 768 430 328 171 5 0 Indtægt ved salg af løsøre og fast ejendom 25 000 0 16 629 14 328 41 629 14 328 27 301 5 1 Lejeindtægter 32 493 29 706 1 240 387 1 193 937 1 272 880 1 223 642 49 238 5 2 Afkast af investeret kapital og udlånskapital, bankrenter og andre renter 0 0 2 664 2 664 2 664 2 664 0 5 5 Indtægter fra tjenesteydelser og udført arbejde 8 859 1 366 839 972 807 900 848 832 809 266 39 566 5 5 Indtægter fra tjenesteydelser og udført arbejde (EU-Udenrigstjenesten) 150 000 150 000 283 750 183 750 433 750 333 750 100 000 5 7 Andre bidrag og tilbagebetalinger i forbindelse med administration 2 151 608 1 807 645 19 126 775 18 330 803 21 278 383 20 138 448 1 139 935 5 8 Diverse godtgørelser 0 0 703 283 692 678 703 283 692 678 10 604 5 9 Andre indtægter fra den administrative forvaltning 0 0 0 0 0 0 0 6 3 Bidrag som led i særaftaler 0 0 1 178 789 1 178 789 1 178 789 1 178 789 0 7 0 Morarenter 0 0 0 0 0 0 0 9 0 Diverse indtægter 0 0 904 904 904 904 0 I alt 2 758 955 2 053 488 76 456 313 75 466 965 79 215 268 77 520 453 1 694 815

Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 79,2 mio. EUR i 2016. Deraf blev 77,5 mio. EUR inddrevet inden for regnskabsåret, mens 1,7 mio. EUR vil blive opkrævet i 2017.

Hovedparten af de samlede inddrevne indtægter (69 % eller 53,1 mio. EUR ud af 77,5 mio. EUR) i 2016 er inddrevet i forbindelse med EU-skatter og EU-afgifter opkrævet fra GSR's personale. Af dette beløb omfatter 28,3 mio. EUR fradrag i vederlag til personalet, mens bidrag og overførsler af pensionsrettigheder til pensionsordningen står for 24,8 mio. EUR.

Resten, dvs. 31 % (24,4 mio. EUR), hidrører fra forskellige indtægter fra institutionens administration. Beløbet stammer i hovedsagen fra følgende kilder:

— inddrivelse af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2014 og 2015 (henholdsvis 0,1 mio. og 11,4 mio. EUR, kapitel 5 7)

— inddrivelse af betalinger fra medlemsstaterne for ekstra tolkning efter anmodning til visse sprog (4,9 mio. EUR, kapitel 5 7)

— bidrag til administrationsudgifterne som led i Schengenreglerne sammen med Island og Norge (1,2 mio. EUR, kapitel 6 3)

— bidrag fra andre institutioner og betalinger fra Rådets ansatte til Rådets vuggestue (1 mio. EUR, kapitel 5 7)

— indtægter fra tilbagebetalinger vedrørende bygninger, bl.a. tilbagebetaling af regionale skatter, som den belgiske stat uretmæssigt har opkrævet siden 2004 (1 mio. EUR, kapitel 5 1)

— betalinger fra Domstolen, Revisionsretten og Det Europæiske Universitetsinstitut i Firenze som deres bidrag til finansiering af det fælles finansielle system med Rådet (0,9 mio. EUR, kapitel 5 7)

— indtægter fra inddrivelse af sagsomkostninger i de sager, som Rådet har vundet, og skadeserstatninger udbetalt til Rådet (0,6 mio. EUR, kapitel 5 7)

— overførsel fra EU-Udenrigstjenesten til Rådet som forskudstilbagebetaling af udgifterne i forbindelse med tilrettelæggelsen af konferencen om Afghanistan i Bruxelles (0,6 mio. EUR, kapitel 5 5)

— overførsel fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (0,3 mio. EUR, kapitel 5 5)

— lejeindtægter fra lokaler og tilbagebetalinger forbundet hermed, bl.a. Kommissionens del af lejen fra EU Info Point i Bruxelles (0,2 mio. EUR, kapitel 5 1).

3.3. Udgifter i 2016

3.3.1. Budgetændringer i 2016

I regnskabsåret 2016 blev bevillingerne omfordelt ved forskellige overførsler. Skema 6 viser de afgørelser, der ændrede budgetbevillingerne i 2009-2016.

Skema 6

Antal budgetændringer fordelt på type i 2009-2016

Ændring Type Retsgrundlag 2009 2010 2011 2012 2013 2014 2015 2016 Ændringsbudget Artikel 41 i FF 1 0 0 0 0 0 0 0 Overførsel B Artikel 25 i FF 46 47 23 23 22 32 27 31 Overførsel C Artikel 25 i FF 2 2 2 2 2 2 2 2 Overførsel D Artikel 27 i FF 0 0 0 0 0 0 0 0 I alt 49 49 25 25 24 34 29 33

C-overførslerne, der indebærer underretning af budgetmyndigheden (i overensstemmelse med finansforordningens artikel 25), blev foretaget for at styrke følgende poster i 2016:

— C1-overførsel af 340 000 EUR den 1. august 2016 til: — finansiering af udgifter til yderligere 9 kontraktansatte (ansættelsesgruppe II) som sikkerhedsvagter (24/7) til sikkerhedscentret i Europabygningen (150 000 EUR) — forhøjelse af rammebeløbet for rejseudgifter for ansatte i forbindelse med Det Europæiske Råd (190 000 EUR)

— C2-overførsel af 20 000 000 EUR den 14. december 2016 til: — dækning af forskudsbetalingerne til ibrugtagning af Kirchbergkonferencecentret i Luxembourg (10 000 000 EUR) — dækning af forskudsbetalingerne til erhvervelse af Europabygningen (10 000 000 EUR).

I 2016 blev ERR's budget ændret internt ved 31 B-overførsler baseret på finansforordningens artikel 25, stk. 4.

Skema 7 giver en oversigt over de budgetposter, som blev ændret væsentligt (5) i 2016 ved forskellige overførsler.

Skema 7

Budgetposter, som var omfattet af væsentlige overførsler i 2016

(EUR) Konto Udgiftsområde Oprindeligt budget 2016 Overførsler Endelige bevillinger Forskel 1 1 0 1 Vedtægtsbestemte rettigheder 1 950 000 - 375 000 1 575 000 - 19 % 1 1 0 2 Vedtægtsbestemte rettigheder 57 214 000 300 000 57 514 000 1 % 1 1 0 3 Social sikring 9 032 000 375 000 9 407 000 4 % 1 1 0 6 Vedtægtsbestemte rettigheder 2 700 000 - 300 000 2 400 000 - 11 % 1 2 0 0 Øvrige ansatte 9 189 000 350 000 9 539 000 4 % 1 2 0 3 Eksterne ydelser 2 215 000 - 338 198 1 876 803 - 15 % 2 0 0 0 Leje 2 829 000 14 931 000 17 760 000 528 % 2 0 0 2 Ejendomserhvervelse 1 000 000 10 005 000 11 005 000 1001 % 2 0 0 3 Indretnings- og installationsarbejder 11 530 000 -4 092 000 7 438 000 - 35 % 2 0 0 4 Sikringsarbejder 1 635 000 - 720 000 915 000 - 44 % 2 0 1 0 Rengøring og vedligeholdelse 19 100 000 -2 710 000 16 390 000 - 14 % 2 0 1 1 Vand, gas, elektricitet og opvarmning 4 990 000 - 700 000 4 290 000 - 14 % 2 0 1 2 Bygningers sikkerhed og overvågning 13 217 000 3 150 000 16 367 000 24 % 2 1 0 0 Indkøb af EDB-hardware og -software 9 883 000 3 656 745 13 539 745 37 % 2 1 0 1 Eksterne tjenesteydelser til EDB-systemer 21 053 000 -2 656 087 18 396 913 - 13 % 2 1 0 2 Vedligeholdelse og reparation af EDB-hardware og -software 7 384 000 -2 170 349 5 213 652 - 29 % 2 1 0 3 Telekommunikation 1 980 000 - 330 309 1 649 691 - 17 % 2 2 0 0 Rejseudgifter, der afholdes af delegationerne 17 802 000 919 875 18 721 875 5 % 2 2 0 2 Udgifter til tolkning 82 739 000 -17 014 875 65 724 125 - 21 % 2 2 0 4 Diverse udgifter til interne møder 5 462 000 -2 190 000 3 272 000 - 40 % 2 2 1 0 Udgifter til dokumentation og bibliotek 1 361 000 300 000 1 661 000 22 % 2 2 1 1 EU-Tidende 4 000 000 -1 250 000 2 750 000 - 31 % 2 2 1 3 Information og offentlige arrangementer 2 560 000 450 000 3 010 000 18 %

3.3.2. Oversigt over budgetgennemførelsen i 2007-2016

I de sidste ti år har den samlede gennemførelsesprocent for ERR's budget været på ca. 93,5 % (se diagram 1). Gennemførelsesprocenten omfatter forpligtelser, der er indgået i løbet af regnskabsåret, i forhold til disponible godkendte budget.

De faktiske årlige betalinger mellem 2007 og 2016 har i gennemsnit udgjort 81,7 % af budgettet. Differencen mellem den samlede gennemførelse og betalingerne i et givent år (dvs. ikkebetalte forpligtelser) er i overensstemmelse med finansforordningens artikel 13, stk. 4, blevet fremført til næste regnskabsår for så vidt angår betalingerne.

De fremførte bevillinger falder inden for to hovedkategorier: drift af GSR og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

Diagram 1

Samlet gennemførelse af budgettet i 2007-2016

(1) I 2009 blev Rådets budget reduceret ved »ændringsbudget nr. 10/2009 til EU-budgettet« med 40 mio. EUR. Beløbet blev overført som Rådets bidrag til den europæiske økonomiske genopretningsplan (EERP).

Den anden kategori vedrører GSR's erhvervelse af ejendomme såsom Lexbygningen, vuggestuen og Europabygningen. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser.

I 2016 blev der indgået forpligtelser for 11 mio. EUR for erhvervelsen af Europabygningen. Beløbet er blevet fremført til 2017 for så vidt angår den konkrete betaling.

3.3.3. Gennemførelse af bevillingerne, opdelt på kategorier, i 2016

Analysen af udgifterne i 2016 vises i en oversigt med 14 udgiftskategorier.

I skema 8 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i 2016 og dermed er bortfaldne.

Skema 8

Oversigt over gennemførelsen af budgettet i 2016 (opdelt på kategorier)

(EUR) Kategori Budget for 2016 (oprindeligt) Budget for 2016 (endeligt (6)) Forpligtelser Gennemførelsesprocent Bortfaldne bevillinger 1 2 3 4 = 3/2 5 = 2 – 3 Stillingsfortegnelse 299 452 000 299 452 000 294 763 749 98,4 % 4 688 251 Andre udgifter vedrørende ansatte 23 850 000 24 190 000 21 892 936 90,5 % 2 297 064 Ejendomme (undtagen erhvervelser) 54 768 000 64 613 000 62 236 358 96,3 % 2 376 642 Databehandling 40 300 000 38 800 000 38 718 637 99,8 % 81 363 Inventar 1 016 000 1 016 000 666 719 65,6 % 349 281 Teknisk materiel (7) 4 034 000 4 034 000 3 836 894 95,1 % 197 106 Transport 854 000 854 000 840 810 98,5 % 13 190 Rejseudgifter, der afholdes af delegationerne 17 802 000 18 721 875 16 609 174 88,7 % 2 112 701 Udgifter til tolkning 82 739 000 65 724 125 57 587 693 87,6 % 8 136 432 Møder og konferencer 6 483 000 4 388 000 3 567 894 81,3 % 820 106 Information 8 251 000 7 751 000 6 480 322 83,6 % 1 270 678 Diverse 2 505 000 2 505 000 1 077 940 43,0 % 1 427 060 Reserve 2 000 000 2 000 000 0 0,0 % 2 000 000 I alt (ekskl. erhvervelser) 544 054 000 534 049 000 508 279 126 95,2 % 25 769 874 Ejendomserhvervelse 1 000 000 11 005 000 11 005 000 100,0 % 0 Tilsammen 545 054 000 545 054 000 519 284 126 95,3 % 25 769 874

Den samlede gennemførelsesprocent for 2016-budgettet er på 95,3 %. Forskellen mellem det endelige budget og gennemførelsen kan forklares således:

— Det samlede mindreforbrug i kategorien stillingsfortegnelsen beløber sig til 4,7 mio. EUR. Mindreforbruget skyldes hovedsagelig, at det ikke var nødvendigt at anvende de formålsbestemte reserver (2,7 mio. EUR). Andre elementer, der forklarer mindreforbruget, er mindre behov for forskellige vedtægtsbestemte rettigheder (1 mio. EUR) og mindre behov for grundløn (0,7 mio. EUR) og lavere udgifter til overarbejde (0,3 mio. EUR).

— I kategorien andre udgifter vedrørende ansatte vedrører 50 % af mindreforbruget (1,1 mio. EUR af 2,2 mio. EUR) færre udbetalinger for kontraktansatte, udstationerede nationale eksperter og andre eksterne ydelser. Færre udgifter i forbindelse med tjenesterejser giver en besparelse på 0,5 mio. EUR. For så vidt angår formanden for Det Europæiske Råd kommer en besparelse på 0,3 mio. EUR fra et mindreforbrug inden for rejsebudgettet og -godtgørelser. De resterede 0,3 mio. EUR vedrører hovedsagelig mindre besparelser inden for fritidshjem samt lægetjeneste og den sociale tjeneste.

— Den samlede gennemførelse af de bygningsrelaterede udgifter gav en besparelse på 2,4 mio. EUR. Af dette beløb hidrører 2,1 mio. EUR fra lavere udgifter til vedligeholdelsesarbejder og rengøring samt forbrug af vand, gas og elektricitet på grund af den forsinkede færdiggørelse af Europabygningen. De resterende 0,3 mio. EUR kommer fra besparelser på visse indretnings-, installations og sikringsarbejder.

— På IT-området lå budgetgennemførelsen på næsten 100 %. Mindreforbruget på 0,1 mio. EUR skyldes hovedsagelig et mindre behov for eksterne tjenesteydelser.

— Mindreforbruget på 0,3 mio. EUR i inventar skyldes hovedsagelig en revurdering af udgifterne til inventar til det nye lager og udsættelsen af indkøb af inventar til Besøgscentret til 2017 på grund af den forsinkede færdiggørelse af Europabygningen.

— 0,2 mio. EUR i besparelser til teknisk materiel skyldes hovedsagelig et mindre behov for sikkerhedsmæssige installationer.

— For så vidt angår transport lå budgetgennemførelsen på næsten 100 %.

— Gennemførelsen af rejseudgifter til delegationerne gav en besparelse på 2,1 mio. EUR. Det beløb, der var til rådighed til delegationernes rejseudgifter efter overførsler, udgjorde 27,3 mio. EUR. Det oprindelige budget var på 17,8 mio. EUR, og derudover blev der overført 11,3 mio. EUR fra besparelserne på visse rammebeløb til tolkning. På den anden side blev der i løbet af året overført 1,8 mio. EUR til finansiering af ekstra tolkning til visse sprog. Desuden blev der overført 7,5 mio. EUR til finansiering af forskudsbetalingerne til ibrugtagning af Kirchbergkonferencecentret i Luxembourg. Da medlemsstaterne skulle tilbagebetale uudnyttede beløb fra tidligere år, blev der kun indgået forpligtelser for 16,6 mio. EUR med henblik på efterfølgende betalinger i budgettet for 2016.

— Mindreforbruget på bevillingerne til tolkning andrager 8 mio. EUR. Det skal bemærkes, at dette mindreforbrug er det endelige resultat efter overførslen af 11,3 mio. EUR fra beløbsrammen for tolkning til beløbsrammen for delegationernes rejseudgifter (8) og af 10 mio. EUR til forskudsbetalingen for Europabygningen. Det endelige resultat indbefatter endvidere en tilbageførsel på 1,8 mio. EUR fra visse rammebeløb for rejseudgifter med henblik på dækning af ekstra tolkning til visse sprog.

— 0,4 mio. EUR af det samlede mindreforbrug på 0,8 mio. EUR til tilrettelæggelse af møder og konferencer afspejler en lavere kontraktpris for catering i 2016 og færre møder i 2016 end forudset i budgettet. Mindre behov for særlige rejseudgifter resulterede i en yderligere besparelse på 0,2 mio. EUR. Endelig resulterede et mindre behov for leje af eksterne konference- og mødelokaler samt færre akkrediteringsudgifter i besparelser på 0,2 mio. EUR.

— Gennemførelsesprocenten for bevillingerne i kategorien »Information« var 83,6 %, hvilket giver en besparelse på 1,3 mio. EUR. Af dette beløb skyldes 0,5 mio. EUR det lavere antal retsakter vedtaget efter den fælles beslutningsprocedure og andre retsakter offentliggjort i EU-Tidende i 2016, og besparelser på 0,3 mio. EUR skyldes den forsinkede åbning af Besøgscentret. Et lavere antal arrangementer på højt plan end oprindeligt budgetteret gav en besparelse på 0,3 mio. EUR inden for værtstjenester vedrørende udsendelser (host broadcasting). Endelig kommer de resterende 0,2 mio. EUR hovedsagelig fra et mindre behov for publikationer, medieovervågning og onlineaktiviteter.

— I kategorien diverse forklares mindreforbruget på 1,4 mio. EUR hovedsagelig ved lavere udgifter inden for procesomkostninger (0,7 mio. EUR) som følge af, at der blev anmeldt færre antidumpingsager til Rådet end forventet, den forsinkede flytning til Europabygningen (0,3 mio. EUR), mindre behov for uniformer (0,2 mio. EUR) og mindre behov for kontorartikler, papir, undersøgelser og porto (0,2 mio. EUR).

3.4. Fremførte bevillinger

3.4.1. Bevillinger fremført automatisk fra 2015 til 2016

Som fremgår af skema 9 blev der fremført et beløb på 45,5 mio. EUR fra 2015 til 2016.

Skema 9

Gennemførelsen vedrørende fremførte bevillinger fra 2015 til 2016 (opdelt på kategorier

(EUR) Kategori Bevillinger fremført fra 2015 Betalinger 2016 Gennemførelsesprocent Bortfaldne bevillinger 1 2 3 = 2/1 4 = 1 – 2 Stillingsfortegnelse 400 792 322 693 80,5 % 78 099 Andre udgifter vedrørende ansatte 2 419 483 1 894 752 78,3 % 524 731 Ejendomme 10 156 193 8 027 494 79,0 % 2 128 699 Databehandling 16 755 734 16 046 099 95,8 % 709 635 Inventar 411 957 400 857 97,3 % 11 100 Teknisk materiel 893 975 816 452 91,3 % 77 523 Transport 377 616 255 158 67,6 % 122 458 Rejseudgifter, der afholdes af delegationerne 359 415 0 0,0 % 359 415 Udgifter til tolkning 6 567 275 2 331 420 35,5 % 4 235 854 Møder og konferencer 818 658 614 360 75,0 % 204 298 Information 1 696 343 1 491 684 87,9 % 204 659 Diverse 4 676 774 4 571 426 97,7 % 105 348 Reserve 0 0 I alt 45 534 215 36 772 396 80,8 % 8 761 819

Gennemførelsesprocenten for de bevillinger, der blev fremført fra 2015, var på 80,8 %. Hovedårsagerne til denne gennemførelsesprocent er

— hel eller delvis manglende levering af arbejder, varer eller tjenester bestilt af GSR i det foregående år

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for det kommende budgetår, idet der skal indgås nye forpligtelser for disse transaktioner i 2017.

3.4.2. Bevillinger fremført fra 2016 til 2017

De bevillinger, der blev fremført fra 2016 til 2017, udgjorde i alt 62,7 mio. EUR.

Skema 10

Bevillinger fremført fra 2016 til 2017 (opdelt på kategorier)

(EUR) Kategori Budget for 2016 (oprindeligt) Budget for 2016 (endeligt (9)) Forpligtelser Bevillinger fremført til 2017 Fremførselsprocent 1 2 3 4 5 = 4/3 Stillingsfortegnelse 299 452 000 299 452 000 294 763 749 425 000 0,1 % Andre udgifter vedrørende ansatte 23 850 000 24 190 000 21 892 936 1 769 152 8,1 % Ejendomme 54 768 000 64 613 000 62 236 358 12 907 800 20,7 % Databehandling 40 300 000 38 800 000 38 718 637 20 127 797 52,0 % Inventar 1 016 000 1 016 000 666 719 577 836 86,7 % Teknisk materiel (10) 4 034 000 4 034 000 3 836 894 2 652 474 69,1 % Transport 854 000 854 000 840 810 295 754 35,2 % Rejseudgifter, der afholdes af delegationerne 17 802 000 18 721 875 16 609 174 0 0,0 % Udgifter til tolkning 82 739 000 65 724 125 57 587 693 10 024 525 17,4 % Møder og konferencer 6 483 000 4 388 000 3 567 894 536 958 15,0 % Information 8 251 000 7 751 000 6 480 322 1 995 546 30,8 % Diverse 2 505 000 2 505 000 1 077 940 360 915 33,5 % Reserve 2 000 000 2 000 000 0 0 — I alt (ekskl. erhvervelser) 544 054 000 534 049 000 508 279 126 51 673 757 10,2 % Ejendomserhvervelse 1 000 000 11 005 000 11 005 000 11 001 199 100,0 % Tilsammen 545 054 000 545 054 000 519 284 126 62 674 956 12,1 %

De overførte beløb fra 2016 til 2017 kommer hovedsagelig fra følgende kategorier:

— databehandling med 20,1 mio. EUR, hvoraf 9,9 mio. EUR vedrører eksterne tjenesteydelser, 8,5 mio. EUR udstyr og software, 1,1 mio. EUR telekommunikation og 0,5 mio. EUR IT-vedligeholdelse og reparation

— ejendomme med 12,9 mio. EUR, hvor forskelligt indretningsarbejde dækker 6 mio. EUR, rengøring og vedligeholdelse 3,3 mio. EUR, sikkerhed og forebyggelse 1,8 mio. EUR, el, vand, gas og opvarmning tilsammen yderligere 1,3 mio. EUR og 0,5 mio. EUR andre ejendomsudgifter, f.eks. bygningsundersøgelser og revisioner

— anskaffelse af fast ejendom med 11 mio. EUR til dækning af forskudsbetalingen for Europabygningen

— 10,2 mio. EUR til afholdelse af udgifter til tolkning i november-december 2016, men for hvilken den endelige faktura modtages i 2017

— udgifter til teknisk materiel med 2,7 mio. EUR, hvoraf 1,3 mio. EUR vedrører indkøb og vedligeholdelse af konferenceudstyr, 0,9 mio. EUR indkøb af audiovisuelt udstyr til Pressetjenesten, 0,2 mio. EUR indkøb og vedligeholdelse af udstyr til restauranter og kantiner, 0,2 mio. EUR sikkerhedsudstyr og 0,2 mio. EUR andet udstyr

— 2 mio. EUR vedrørende udgifter til information, hvoraf 1,4 mio. EUR vedrører information og offentlige arrangementer såvel som Rådets publikationer, og 0,6 mio. EUR vedrører udgifter til dokumentation og bibliotek

— andre udgifter vedrørende ansatte med 2 mio. EUR, navnlig vedrørende uddannelse (0,7 mio. EUR), lægetjeneste og vuggestuer (0,4 mio. EUR), eksterne tjenesteydelser (0,3 mio. EUR) og tjenesterejser (0,2 mio. EUR)

— inventar med 0,6 mio. EUR vedrørende udstyr til Europabygningen

— møder og konferencer med 0,5 mio. EUR, som hovedsagelig skyldes endnu ikke modtagne fakturaer for tilrettelæggelse af Det Europæiske Råds møder og Rådets samlinger i 2016.

3.4.3. Bevillinger fremført iht. afgørelse fra 2015 til 2016

Som det fremgår af skema 11 blev der fremført et beløb på 1,8 mio. EUR iht. afgørelse fra 2015 til 2016 i overensstemmelse med artikel 13, stk. 2, i finansforordningen (FF) og artikel 4 i gennemførelsesbestemmelserne hertil.

Skema 11

Bevillinger fremført iht. afgørelse fra 2015 til 2016 (opdelt på kategorier)

(EUR) Kategori Bevillinger fremført iht. afgørelse fra 2015 Forpligtelser 2016 Gennemførelsesprocent Bortfaldne bevillinger Betalinger 2016 Fremført til 2017 med henblik på betaling 1 2 3 = 2/1 4 = 1 – 2 2 2 Inventar 1 431 000 1 427 979 99,8 % 3 021 1 272 489 155 490 Teknisk materiel 390 000 388 998 99,7 % 1 002 331 953 57 045 I alt 1 821 000 1 816 977 99,8 % 4 023 1 604 442 212 535

Beløbet vedrører investeringsudgifter i forbindelse med Europabygningen (inventar og teknisk materiel), der oprindeligt var budgetteret for 2015. På grund af den forsinkede færdiggørelse af Europabygningen var det ikke muligt at undertegne indkøbsordrerne i 2015.

Gennemførelsesprocenten for de bevillinger, der blev fremført iht. afgørelse, var på 99,8 %. Af det forpligtede beløb blev 1,6 mio. EUR betalt i 2016, og det resterende beløb blev fremført til 2017 med henblik på betaling.

3.5. Formålsbestemte indtægter

3.5.1. Formålsbestemte indtægter akkumuleret inden 2016

De formålsbestemte indtægter, der var akkumuleret inden 2016, androg 19,5 mio. EUR.

Skema 12

Gennemførelsen vedrørende formålsbestemte indtægter akkumuleret inden 2016 (opdelt på kategorier

(EUR) Kategori Formålsbestemte indtægter før 2016 Betalinger 2016 Gennemførelsesprocent Bortfaldne formålsbestemte indtægter 1 2 3 = 2/1 4 = 1 – 2 Stillingsfortegnelse 1 196 688 1 195 452 99,9 % 1 236 Andre udgifter vedrørende ansatte 1 435 464 1 410 321 98,2 % 25 143 Ejendomme 626 739 605 163 96,6 % 21 576 Databehandling 470 891 460 380 97,8 % 10 511 Inventar 1 488 1 475 0,0 % 14 Teknisk materiel 45 000 44 996 100,0 % 4 Transport 38 319 33 183 86,6 % 5 136 Rejseudgifter, der afholdes af delegationerne 9 707 699 9 707 698 100,0 % 1 Udgifter til tolkning 5 565 872 5 565 872 100,0 % 0 Møder og konferencer 147 877 147 057 99,4 % 820 Information 150 002 150 002 100,0 % 0 Diverse 180 265 153 527 85,2 % 26 739 ERR i alt 19 566 304 19 475 126 99,5 % 91 179 SLA'er med EU-Udenrigstjenesten 41 083 41 083 100,0 % 0 Tilsammen 19 607 387 19 516 209 99,5 % 91 179

Formålsbestemte indtægter vedrørende GSR's aktiviteter beløb sig i alt til 19,6 mio. EUR, hvoraf 19,5 mio. EUR blev betalt. De resterende 0,1 mio. EUR bortfaldt i overensstemmelse med finansforordningens artikel 14.

En anden del, 0,05 mio. EUR, af de formålsbestemte indtægter, der er akkumuleret inden 2016, vedrører beløb, der er overført fra EU-Udenrigstjenesten i 2015 til Rådet til dækning af udgifter til tjenester, der er defineret i de forskellige serviceleveranceaftaler (SLA'er) mellem de to institutioner, og som leveres af GSR. Det samlede beløb på 0,05 mio. EUR blev betalt i 2015.

3.5.2. Formålsbestemte indtægter akkumuleret i 2016

De samlede formålsbestemte indtægter, der blev akkumuleret i 2016, androg 24,3 mio. EUR. Heraf hidrører 229 000 EUR fra beløb, der er overført fra EU-Udenrigstjenesten til Rådet.

Skema 13

Gennemførelsen vedrørende formålsbestemte indtægter akkumuleret i 2016 (opdelt på kategorier)

(EUR) Kategori Formålsbestemte indtægter 2016 Forpligtelser 2016 Betalinger 2016 Formålsbestemte indtægter til rådighed 1 2 3 4 = 1 – 3 Stillingsfortegnelse 1 623 169 401 218 310 221 1 312 947 Andre udgifter vedrørende ansatte 1 398 119 203 334 122 711 1 275 407 Ejendomme 1 626 348 174 240 107 167 1 519 181 Databehandling 1 683 750 45 000 45 000 1 638 750 Inventar 4 635 0 0 4 635 Teknisk materiel 238 527 97 820 79 170 159 357 Transport 17 754 3 425 0 17 754 Rejseudgifter, der afholdes af delegationerne 11 544 777 0 0 11 544 777 Udgifter til tolkning 4 938 885 0 0 4 938 885 Møder og konferencer 179 166 90 646 71 282 107 883 Information 200 648 72 451 53 268 147 379 Diverse 630 895 0 0 630 895 ERR i alt 24 086 671 1 088 133 788 821 23 297 851 SLA'er med EU-Udenrigstjenesten 304 230 219 036 154 046 150 184 Tilsammen 24 390 901 1 307 169 942 867 23 448 035

De formålsbestemte indtægter for 2016 vedrørende GSR's aktiviteter beløb sig til 24,3 mio. EUR. Heraf blev 0,9 mio. EUR brugt i løbet af regnskabsåret, mens 23,4 mio. EUR blev fremført til 2017 i overensstemmelse med artikel 14 i FF.

Ca. 48 % af de formålsbestemte indtægter vedrører rejseudgifter til delegationerne (11,5 mio. EUR). Beløbet på 4,9 mio. EUR til tolkning stammer fra supplerende betalinger for visse sprog til dækning af ekstra tolkning til disse sprog. Resten vedrører hovedsagelig tilbagebetaling af beløb i forbindelse med Rådets administration.

(1) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(2) Det endelige budget efter fradrag af 40 mio. EUR for den europæiske økonomiske genopretningsplan i december 2009 var på 563 mio. EUR.

(3) EMAS: ordning for miljøledelse og miljørevision som defineret i Europa-Parlamentets og Rådets forordning (EF) nr. 1221/2009 (EUT L 342 af 22.12.2009, s. 1). Det er en frivillig ordning for organisationer, der ønsker at evaluere, forvalte og forbedre deres miljøpræstationer.

(4) Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (EUT L 48 af 23.2.2011, s. 1).

(5) Nettobeløb > 300 000 EUR.

(6) Omfatter intern reallokering af bevillinger.

(7) Omfatter fremførsel iht. afgørelse på 350 000 EUR (forpligtelser).

(8) I overensstemmelse med afgørelse nr. 111/07, overfører GSR 66 % af de uudnyttede beløb fra rammebeløbet for tolkning til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2016 svarede dette til et beløb på 11,3 mio. EUR.

(9) Omfatter intern reallokering af bevillinger.

(10) Omfatter fremførsel iht. afgørelse på 350 000 EUR (forpligtelser og bevillinger fremført til 2017).